stanford-oval/wikipedia huggingface dataset:
Frans Klemetti

Frans Josef Klemetti (12. kesäkuuta 1886 Kuortane – 19. elokuuta 1923 Helsinki) toimi Etsivän keskuspoliisin (EK) päällikkönä 1. tammikuuta – 19. elokuuta 1923. Häntä edelsi Ossian "Ossi" Holmström ja hänen jälkeensä virkaan astui Esko Riekki.
Frans Klemetin isä oli kanttori W. Klemetti ja hänen veljensä oli säveltäjä Heikki Klemetti. Hän pääsi ylioppilaaksi 1906 Porvoon yhteiskoulusta ja suoritti oikeustutkinnon Helsingin yliopistossa 1911. Varatuomarin arvon Klemetti sai 1918. Klemetti toimi Kerimäen ja Heinäveden nimismiehenä 1911–1913 ja Joensuussa kaupunginviskaalina 1914–1916. Hän oli lyhyen aikaa myös Joensuun v.t. pormestarina ja oikeusraatimiehenä. Klemetti oli sen jälkeen kaupunginviskaalina Turussa ja toimi siellä kunnallisissa luottamustehtävissä. Hän osallistui Suomen sisällissotaan valkoisten puolella. Klemetti oli Helsingin toinen kaupunginviskaali 1916–1922.
Klemetti toimi aikaisemmin EK:n apulaispäällikkönä 13. elokuuta 1919 – 31. joulukuuta 1922.
Elokuun alussa 1923 oikeusministeri Otto Åkessonin käskystä Klemetti pidätti 1920 perustetun Suomen sosialistisen työväenpuolueen (SSTP) johtajat ja koko eduskuntaryhmän, kaikkiaan yli 200 ihmistä. Lisäksi EK takavarikoi SSTP:n arkiston ja sulki kirjapainot, jotka olivat tekemisissä puolueen kanssa. Teon yllättämä hallitus teki kyselyitä, mutta Åkesson ja Klemetti lupasivat löytyvän todisteita, jotka sitoisivat puolueen vallankumoukselliseen ja epäisänmaalliseen toimintaan. Riittäviä todisteita ei kuitenkaan löytynyt. Syytöksenä omavaltaiselle ja äkilliselle toiminnalle oli valtionpetoksen kaavailu. EK oli saanut Saksasta tuvallisuupoliisilta tietoa Kominternin kapinahankkeesta, jonka pelättiin leviävän Suomeen. Toimenpiteitä on kuitenkin pidetty ylimitoitettuna, muun muassa Väinö Tanner katsoi että niissä oli "tavattoman paljon arvostelu, kritiikin sijaa" ja piti niitä "suurpoliittisina tekoina"..
Pian tämän jälkeen, 19. elokuuta, Klemetti kuoli. Hänen huhuttiin tehneen itsemurhan. Myös myrkytystä epäiltiin. Virallinen kuolinsyy oli aivohalvaus, mutta kuolinsyytutkimusta ei tehty.
Christophe Gans

Gans vuonna 2010.
Christophe Gans (s. 11. maaliskuuta 1960, Antibes, Ranska) on ranskalainen ohjaaja, kirjailija ja tuottaja, joka on erikoistunut kauhu- ja fantasiaelokuviin.
Aikaisempi elämä

Nuorena Gans vietti paljon aikaa tehdessään kung-fu -aiheista Super 8 -elokuvaa kavereidensa kanssa. Myöhemmin hän meni ranskalaiseen elokuvakouluun, missä hän valmisti ensimmäisen lyhytelokuvansa Silver Slimen. Hän vietti hetken aikaansa elokuvakriitikkona, ennen kuin filmasi ensimmäisen kunnon elokuvansa Necronomicon. Gansin kolmas elokuva Le Pacte des Loups
oli menestys, tuottaen lähes 70 miljoonaa Yhdysvaltain dollaria.
Elokuvia

"The Drowned" segment of Necronomicon (1994)
Crying Freeman (1995)
Susien klaani (Le Pacte des Loups, 2001)
Silent Hill (2006)
Kaunotar ja hirviö (La Belle et la bête, 2014)
Return to Silent Hill
Aiheesta muualla

Christophe Gans Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Fitch Ratings

Fitch Ratings on New Yorkissa ja Lontoossa toimiva luottoluokitusyhtiö. Lisäksi sillä on 51 toimistoa eri puolilla maailmaa, esimerkiksi Saksan Frankfurtissa Fitch Deutschland GmbH. Yrityksen toimitusjohtaja on Stephen Joynt.
Yrityksen perusti New Yorkiin nimellä Fitch Publishing Company 24. joulukuuta 1913 John Knowles Fitch. Se otti käyttöön tunnetut kirjainluokitukset AAA ynnä muut.
Se yhdistyi 1997 lontoolaiseen IBCA Limitediin. Se on Fitch Groupin osana 60 prosentin enemmistöomistuksella Fimalac-Holdingin tytäryhtiö, joka taas kuuluu ranskalaiseen yritykseen Marc Ladreit de Lacharrière. Amerikkalainen Hearst Corporation omistaa Fitch Groupista 40 prosenttia.
Aiheesta muualla

Fitch Ratings
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Fitch Ratings
Käännös suomeksi
Craig Chester

Craig Chester (s. 8. marraskuuta 1965) on yhdysvaltalainen näyttelijä ja elokuvaohjaaja sekä -käsikirjoittaja. Hän debytoi näyttelijänä elokuvassa Swoon (1992).
Chesterin myöhempään tuotantoon kuuluu Adam & Steve (2005), jossa hän työskenteli sekä näyttelijänä, ohjaajana että käsikirjoittajana.
Aiheesta muualla

Craig Chester Internet Movie Databasessa. (englanniksi)
Frans Julius von Wright

| Frans Julius von Wright |
| --- | --- |

Henkilötiedot
Syntynyt: Leppävirta
Ammatti:  metsänhoitaja ja uittopäällikkö
Sotilashenkilö
Palvelusmaa(t):   Suomi
Palvelusvuodet:  1896–1902, 1917-1918, 1922-1934
Komentajuudet:  Pohjolan suojeluskuntien piiripäällikkö 1917-1918 Vallattujen alueiden suojelupäällikkö 1918 Laivaston intendentti 1922-1924 Puolustusministeriön ylireviisori 1924-1934
Sotilasarvo:  everstiluutnantti
Frans Julius von Wright (13. heinäkuuta 1871 Leppävirta – 28. lokakuuta 1934 Helsinki) oli suomalainen everstiluutnantti ja metsänhoitaja. Suomen sisällissodan aikana von Wright organisoi yhdessä Gustaf Finnen kanssa valkoisten valtaamiin kaupunkeihin kenttäoikeudet.
Von Wrightin vanhemmat olivat kanavankaitsija Julius von Wright ja Paulina Vilhelmina Lindeberg. Hän pääsi ylioppilaaksi Kuopion yksityislyseosta 1893, ja hän kävi Haminan kadettikoulun 1896. Wright palveli luutnanttina Kuopion 4. tarkk’ampujapataljoonassa 1896–1902, kunnes hänet Suomen oman sotaväen lakkauttamisen yhteydessä siirrettiin 1902 lakkautuspalkalle.
Von Wright suoritti Evon metsäopistossa metsänhoitajan tutkinnon 1904, ja hän toimi sitten vt. aluemetsänhoitajana 1904–1907, W. Rosenlew & Co:n metsänhoitajana Porissa 1907–1917 ja Kemijoen uittoyhdistyksen uittopäällikkönä 1917–1921.
Suojeluskuntien perustamisessa syksyllä 1917 mukana ollut von Wright nimitettiin joulukuussa 1917 Pohjolan suojeluskuntien piiripäälliköksi, ja hänestä tuli piirin esikuntapäälliköksi nimitetyn Kemin Karihaaran selluloosatehtaan teknillisen johtajan Gustaf Adolf Finnen lähin avustaja. Von Wright osallistui Tervolan ja Tornion taisteluihin. Suojeluskuntapiirin päällikön tehtävässä hän oli maaliskuun lopulle, sillä hänet määrättiin Päämajan ylipiiripäälliköksi eli takaisin vallattujen alueiden suojelupäälliköksi. Tässä yhteydessä hän toimi läheisessä yhteistyössä Gustaf Finnen kanssa, joka organisoi Suomen sisällissodan aikana valkoisten valtaamiin kaupunkeihin kenttäoikeudet.
Itsenäisyyden alkuvuosina von Wright toimi laivaston intendenttinä 1922–1924 ja vuodesta 1924 puolustusministeriön ylireviisorina Helsingissä. Hänet ylennettiin everstiluutnantiksi 1926. Hän kuoli vuonna 1934 63-vuotiaana.
Frans Julius von Wright oli naimisissa vuodesta 1907 Fanny Birgitta (Birgit) Strömbergin kanssa.
Craig Charles

Craig Charles
Craig Charles (s. 11. heinäkuuta 1964 Liverpool, Englanti) on englantilainen näyttelijä, stand up -koomikko sekä radio- ja tv-juontaja. Charlesin tunnetuin rooli on Dave Listerin hahmo Red Dwarf -sarjassa. Hän on ollut monissa muissakin sarjoissa, esimerkiksi Hullut japanilaiset -sarjan juontajana, sekä Robot Wars -sarjassa vakiohenkilönä.
Aiheesta muualla

Craig Charles Internet Movie Databasessa (englanniksi)
Craig Charlesin esittely UK Game Shows (englanniksi)
Dan Seymour

| Dan Seymour |
| --- | --- |

Henkilötiedot
Syntynyt: 22. helmikuuta 1915 Chicago, Illinois, Yhdysvallat
Kuollut: 25. toukokuuta 1993 (78 vuotta)
Ammatti:  näyttelijä
Aiheesta muualla
IMDb 
Elonet
Dan Seymour (22. helmikuuta 1915 Chicago, Illinois, Yhdysvallat – 25. toukokuuta 1993) oli yhdysvaltalainen näyttelijä. Hän näytteli noin 70 elokuvassa ja 300 televisio-ohjelmassa. Seymourin elokuvien joukkoon kuuluvat muun muassa Myrskyvaroitus, Yö Casablancassa, Kirjava satama ja Casablanca, jossa hän näytteli Rick's Cafeen ovimiestä Abdulia. Seymour kuoli sydänkohtaukseen 78 vuoden ikäisenä.
Ferrari 599 GTB Fiorano

| Ferrari 599 GTB Fiorano |
| --- | --- |

Valmistustiedot
Valmistusmaa:   Italia
Valmistaja:  Ferrari
Valmistusvuodet:  2006–2012
Korimalli:  2-ovinen Berlinetta
Luokka:  urheiluauto
Edeltäjä:  Ferrari 575M Maranello
Seuraaja:  Ferrari California
Teknisesti samankaltaisia:  Ferrari 612 Scaglietti
Tekniset tiedot
Rakenne:  etumoottori
Moottori:  V12
Iskutilavuus:  5 999 cm3
Teho:  458 kW (620 hv)
Huippunopeus:  330 km/h
Kiihtyvyys:  3,7 s (0–100 km/h)
Vetotapa:  takaveto
Kulutus:  21,3 l/100 km (yhd.)
Ferrari 599 GTB Fiorano on kaksipaikkainen, vuonna 2006 esitelty Ferrarin tehokkain V12-moottorilla varustettu ja sarjatuotantona valmistettu Berlinetta-malli. Ferrarin mallistossa se korvasi Ferrari 575M Maranellon.
Yleistä

Mallin ulkomuodot on luonut Pininfarina. Ensimmäisiä tietoja uudesta mallista saatiin Detroitin autonäyttelyssä tammikuussa 2006. Virallinen esittely tapahtui helmikuussa Genevessä. Kasvavilla Aasian markkinoilla auto esiteltiin ensimmäisen kerran Pekingin autonäyttelyssä marraskuussa 2006.
Tekniikka

Vaihteistoksi voi valita normaalin 6-portaisen manuaalivaihteiston tai aikaisemmista malleista kehitetyn F1-Superfast-vaihteiston. Vaihteisto on nopeudeltaan huippuluokkaa, vaihteenvaihtaminen kytkimen toiminta mukaan lukien kestää vain 0,1 sekuntia. Autossa on CST-luistonesto- (F1-Trac) ja ajonvakautusjärjestelmä sekä TPTMS-järjestelmä, joka valvoo renkaiden paineita ja lämpötilaa. Ihanteellisen painojakauman saavuttamiseksi vaihteisto on sijoitettu taka-akselin yhteyteen. Auton kokonaispainosta 85 % on saatu akselien välille.
Pyöräntuenta on toteutettu päällekkäisillä kolmiotukivarsilla. Erillisjousitus on GM:n alihankkijan Delphin tuotantoa. Perusteiltaan samaa MagneRide-jousitusta käytetään muun muassa Chevrolet Corvetessa ja Cadillac STS:ssä. Nestetäytteisten iskunvaimentimien ominaisuuksia voidaan muuttaa "lennossa" nesteen viskositeettia muuttamalla. Vaikka laitteisto mekaanisilta osiltaan onkin lähes yhteneväinen GM:n tuotteiden kanssa, on ohjelmisto ja sen toiminta kuitenkin kehitetty Ferraria varten. Eräistä muista malleista tuttu elektronien tasauspyörästö on 599 GTB:ssä korvattu mekaanisella systeemillä, jossa lukitusaste moottorin vetäessä on 25 % ja moottorijarrutuksessa 45 %.
Jarrut ovat lukkiutumattomat ja sekä edessä että takana levyjarrut ovat jäähdytetyt. Lisävarusteena on saatavissa myös keraami-hiilikuitujarrulevyt (CCM - Carbon Ceramic Material).
Moottori

Eteen pitkittäin sijoitettu 6-litrainen V12-moottori on otettu suoraan Ferrari Enzosta ja muutosten jälkeen siitä irtoaa 620 hv. Samaa moottoria käytetään myös FXX-superautossa, mutta 599 GTB:ssä se sopii ominaisuuksiltaan paremmin myös normaalikäyttöön mm. suuremman alaväännön vuoksi. Sylinteririvit on 65 asteen kulmassa toisiinsa nähden. Litrateho on 103 hv/l. Tehokkaan moottorin sekä kevyen alusta- ja koriyhdistelmän avulla auton tehopainosuhde on vain 2,6 kg/hv. Kierrosrajoitin on asetettu 8400 r/min kohdalle.
6.0 Tipo F133F V12, 5999 cm3 (92,0 x 75,2 mm), 456 kW (620 hv) @7600 r/min, 608 Nm @5600 r/min, 11,2:1
Suorituskyky

Kiihtyvyys 0-100 km/h: 3,6 s
Kiihtyvyys 0-200 km/h: 10.2 s
Huippunopeus: yli 342.1 km/h
Kulutus: 32,7/14,7/21,3 l/100 km
Nopein kierrosaika Ferrarin testiradalla Fioranossa: 1:25,1 min
Mitat

Pituus: 4665 mm
Leveys: 1962 mm
Korkeus: 1336 mm
Akseliväli: 2750 mm
Raideleveys (e/t): 1690/1618 mm
Omamassa: 1580-1690 kg
Painojakauma: (e/t) 47/53 %
Tavaratila: 320 l
Polttoainesäiliö: 105 l
Jarrulevyt (e/t): 355x32 ja 330x28 mm
Renkaat (e/t): 245/40 19" ja 305/35 20"
Palkintoja ym.

EVO Magazinen Car Of The Year 2006
Top Gear lehden Supercar of the Year 2006
Aiheesta muualla

Kuvia tai muita tiedostoja aiheesta Ferrari 599 GTB Fiorano Wikimedia Commonsissa
FerrariWorld.com
Dave Meyers

Dave tai David Meyers voi viitata seuraaviin henkilöihin:
Dave Meyers, musiikkivideoiden ohjaaja
Dave Meyers, koripalloilija
Chris Brunt

Brunt vuonna 2006
Christopher Brunt (s. 14. joulukuuta 1984 Belfast, Pohjois-Irlanti) on pohjoisirlantilainen jalkapalloilija, joka pelaa tällä hetkellä Englannin Valioliigan West Bromwich Albionissa ja on myös joukkueen kapteeni. Bruntin pelipaikka on tavallisesti vasen laitalinkki.
Ura

Ammattilaisuransa Brunt aloitti Middlesbroughissa, jonka ykkösjoukkueeseen hän ei kuitenkaan onnistunut pääsemään. Kunnolla Bruntin ura pääsi vauhtiin vasta hänen siirryttyä Sheffield Wednesdayn riveihin keväällä 2004. Kolme vuotta myöhemmin hän siirtyi West Bromwichin joukkueeseen, jonka kapteeniksi Brunt nostettiin tammikuussa 2011.
Pohjois-Irlannin joukkueessa Brunt on pelannut 65 A-maaottelua ja tehnyt niissä kolme maalia.
Craco

| Craco |
| --- | --- |

 Craco
 Koordinaatit: 40°23′N, 16°26′E 
Valtio:  Italia
Alue:  Basilicata
Maakunta:  Matera
Pinta-ala:  
 – Kokonaispinta-ala:  77,04 km²
Korkeus:  49–405 m
Väkiluku (31.12.2015):  745
 – Väestötiheys:  10 as./km²
Infobox OKVirheellinen NIMI-arvo: 
Craco on kunta Materan maakunnassa, Basilicatan alueella Etelä-Italiassa.
Historia

Varhaisimmat Cracosta löydetyt ihmisasutuksen jäljet ovat 700-luvulta eaa. peräisin olevat haudat. Vuonna 1963 vanhakaupunki evakuoitiin maanvyörymän takia.
Craco otettiin World Monuments Fundin julkaisemalle maailman uhanalaisimpien kulttuurikohteiden listalle vuonna 2010.
Kuvauspaikkana

Cracon ympäristö on tunnettu kuvauskohde, joka on toiminut monien elokuvien kuvauspaikkana. Niistä tunnetuimpia lienevät:
Alberto Lattuadan Paholainen on nainen (1953)
Francesco Rosin Kristus pysähtyi Eboliin (1979)
Bruce Beresfordin Kuningas Daavid (1985)
Paolo ja Vittorio Tavianin Il sole anche di notte (1990)
Mel Gibsonin The Passion of the Christ (2004)
Catherine Hardwicken Matkalla Beetlehemiin (2006)
Marc Forsterin 007 Quantum of Solace (2008)
Aiheesta muualla

Kuvia tai muita tiedostoja aiheesta Craco Wikimedia Commonsissa
Comune di Craco
Materan maakunta
Accettura | Aliano | Bernalda | Calciano | Cirigliano | Colobraro | Craco | Ferrandina | Garaguso | Gorgoglione | Grassano | Grottole | Irsina | Matera | Miglionico | Montalbano Jonico | Montescaglioso | Nova Siri | Oliveto Lucano | Pisticci | Policoro | Pomarico | Rotondella | Salandra | San Giorgio Lucano | San Mauro Forte | Scanzano Jonico | Stigliano | Tricarico | Tursi | Valsinni
Danny Everett

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Soul 1988 | 4 × 400 m |  |
|  Pronssia | Soul 1988 | 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Rooma 1987 | 4 × 400m |  |
|  Hopeaa | Tokio 1991 | 4 × 400m |  |
|  Pronssia | Tokio 1991 | 400m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Toronto 1993 | 4 × 400m |  |
Daniel Joseph "Danny Joe" Everett (s. 1. marraskuuta 1966 Van Alystyne, Texas) on yhdysvaltalainen pikajuoksija, jonka päämatka oli 400 metrin juoksu. Hän edusti Santa Monica Track Clubia.
Everett juoksi Rooman MM-kilpailuissa 1987 avausosuuden maailmanmestaruuden voittaneessa Yhdysvaltojen 4 × 400 metrin viestijoukkueessa. Soulin olympialaisissa 1988 hän sai maanmiestensä Steve Lewisin ja Butch Reynoldsin jälkeen pronssia 400 metrillä ajalla 44,09. 4 × 400 metrin viestissä hän juoksi ensimmäisen osuuden Yhdysvaltojen joukkueessa, joka voitti kultamitalin yli neljän sekunnin erolla Jamaikaan.
Everett saavutti Tokion MM-kilpailuissa 1991 pronssia 400 metrin juoksussa ajalla 44,63. Hän hävisi kilpailun voittaneelle Antonio Pettigrew'lle 0,06 sekuntia ja hopeamitalisti Roger Blackille 0,01 sekuntia.. 4 × 400 metrin viestissä hän juoksi kolmannen osuuden Yhdysvaltojen hopeajoukkueessa.
Everett juoksi ennätyksensä 43,81 voittaessaan Yhdysvaltojen olympiakarsinnat 1992. Sitä paremmin oli tuohon mennessä juossut vain Butch Reynolds. Barcelonan olympialaisissa hän jäi jalkavamman vuoksi välieränsä viimeiseksi ajalla 56,61. Toronton sisäratojen MM-kilpailuissa 1993 hän juoksi avausosuuden kultaa voittaneessa Yhdysvaltojen 4 × 400 metrin viestijoukkueessa.
Fitbit

| Fitbit |
| --- | --- |

Yritysmuoto:  pörssiyhtiö
ISIN:  US33812L1026
Perustettu:  2007
Perustaja:  James Park Eric Friedman
Toimitusjohtaja:  James Park 
Kotipaikka:   San Francisco, Kalifornia
Toiminta-alue:  maailmanlaajuinen
Toimiala:  puettavat tietokoneet
Tytäryhtiöt:  Pebble
Omistaja:  Google
Kotisivu:  www.fitbit.com/fi
Infobox OKVirheellinen NIMI-arvo: 
Fitbit on yhdysvaltalainen puettavaa elektroniikkaa valmistava yritys. Se on yksi suurimmista aktiivisuusrannekkeiden valmistajista. Fitbit osti joulukuussa 2016 älykellopioneeri Pebblen ja tammikuussa 2017 Vector Watchin. Pian yritysostojen jälkeen Fitbit joutui kuitenkin vähentämään väkeä.
Google osti Fitbitin 2,1 miljardilla dollarilla marraskuussa 2019.
Aiheesta muualla

Kuvia tai muita tiedostoja aiheesta Fitbit Wikimedia Commonsissa
Viralliset verkkosivut (englanniksi)
Elämän tarkoitus

Elämän tarkoitus on yleensä nimitys filosofiselle kysymykselle, miksi ihmiset elävät, mikä on heidän elämänsä tavoite tai mikä olemassaolon tarkoitus.
Kysymys ”mikä on elämän tarkoitus?” voi merkitä eri ihmisille eri asioita. Tämä voi johtua esimerkiksi sanan ”tarkoitus” monista eri merkityksistä, joita ovat muun muassa: ”Mikä on elämän alkuperä?”, ”mikä on elämän (ja kaikkeuden) luonne?”, ”mikä tekee elämän merkitykselliseksi?”, ”mikä on arvokasta elämässä?”, tai ”mikä on yksilön elämän tavoite tai päämäärä?”. Näihin kysymyksiin on annettu lukuisia erilaisia vastauksia.
Tieteet

Kysymykset ”mikä on arvokasta elämässä?” ja ”mikä on yksilön elämän tarkoitus tai päämäärä?” kuuluvat etiikan ja yhteiskuntatieteiden alaan. Nämä pyrkivät selittämään ihmisten käyttäytymistä, arvoja ja yhteistoimintaa. Ihmisten vaikuttimien (jotka osoittavat, mitä ihminen pitää arvokkaana) tutkiminen kuuluu psykologian alaan.
Suomessa vuoden 2023 Nuorisobarometrissa kaksi kolmasosaa alle 29-vuotiaista vastaajista oli samaa mieltä väitteen kanssa, että elämän merkitys syntyy niiden auttamisesta, joilla menee huonommin. Lähes yhtä moni katsoi, että elämän merkitys syntyy tulevista sukupolvista ja elämän edellytysten säilyttämisestä heille.
Länsimainen filosofia

Monilla filosofeilla on ollut selkeät näkemykset siitä, mikä elämässä on arvokkainta.
Länsimainen filosofia > Antiikin filosofia

Antiikin Kreikassa elämänfilosofia sai alkunsa Sokrateen aikana. Keskeinen käsite antiikin moraalifilosofiassa oli hyve, ja yleinen vastaus elämän tarkoitukseen tai lopulliseen päämäärään ”onnellisuus”, ja sen saavuttamiseksi ”hyveellinen elämä”.
Sokratesta seuranneiden filosofien mielipiteet vaihtelivat kuitenkin usein siinä, mikä oli suurinta hyvää elämässä. Esimerkiksi kyynikoiden ja stoalaisten mielestä olemassaolon perimmäinen tarkoitus oli juuri hyve itsessään, ei nautinto – kyreneläisten ja epikurolaisten mielestä taas nautinto oli suurin hyvä. Epikurolaisten moraaliajattelu oli eudaimonista: ihmisen tuli pyrkiä onnellisuuteen, hyvään elämään. Nautinto ei tarkoittanut ylettömyyttä vaan yksinkertaista ja tasapainoista, perustarpeet tyydyttävää elämäntapaa.
Aristoteles esitti elämän tarkoitukselle teorian, jonka mukaan ihminen on järjellinen eläin, joka lähestyy omaa ihanteellista ja lajilleen tyypillistä olemustaan hankkiessaan teoreettista tieteellistä tietoa todellisuudesta ja käytännöllistä moraalista tietoa oikeasta ja väärästä. Hänen lähtökohtanaan oli periaate, jonka mukaan jokaisen toimivan olennon korkein hyvä on hänen mahdollisuuksiensa täysi kehittyminen järjellisenä olentona. Ihmiselämän päämäärä (samoin kuin kaikkien muidenkin olioiden) on siis toteuttaa lajilleen ominaisia toimia. Kun ihminen toimii kuten hänen lajilleen on ominaista, hän toimii auttamatta oikein ja elää hyvää elämää. Aristoteleen mukaan tämä ihmisen ihanne on homo politicus eli yhteisöllinen ihminen. Aristoteleen mukaan ihmiselämän päätavoite on siis yhteisölliseen toimintaan osallistuminen. Aristoteles eli aikana, jolloin vapaat miehet usein viettivät aikansa toreilla keskustelemassa tai väittelemässä politiikasta tai muista sen aiheista. Aristoteleen mukaan tieto siitä, millainen elämä on ominaista jollekin oliolle, saadaan tutkimalla suuren olioryhmän toimintaa tietyssä tilanteessa ja vetämällä siitä johtopäätös yleisestä menettelytavoista. Aristoteles olettaa tämän päämäärän koskevan kaikkia ihmisiä.
Teleologisessa ajattelussa luonnonilmiöitä on pyritty selittämään niiden oletetun tarkoituksen eikä aiheuttavien syiden mukaan. Tällainen Aristoteleen ajattelun soveltaminen loi länsimaisessa filosofiassa pohjan olemusajattelulle, jota on arvosteltu Humen lain rikkomisesta eli arvokäsitysten samastamisesta tosiasioihin.
Länsimainen filosofia > Nihilismi

Friedrich Nietzsche määritteli nihilismin maailman ja erityisesti ihmisen olemassaolon tarkoituksen, merkityksen, lopullisen totuuden tai oleellisen arvon tyhjentämisenä. Nietzsche määritteli kristinuskon nihilistisenä uskontona, koska se poistaa merkityksen maalliselta elämältä ja keskittyy oletettuun kuoleman jälkeiseen elämään. Hän näki nihilismin myös luonnollisena lopputuloksena päätelmästään ”Jumala on kuollut”, ja esitti, että ihmiskunta voi toipua siitä palauttamalla merkityksen takaisin maan päälle.
Nihilismi hylkää väitteet tiedosta ja totuudesta, ja tutkii olemassaolon merkitystä ilman tiedettävää totuutta. Vaikka nihilismi on luonteeltaan melko pessimististä ja antautuvaa, sen kannattaja voi löytää merkitystä erilaisista ihmisten välisistä suhteista. Nihilistisestä näkökulmasta moraalisten arvojen lähteenä on yksilö ennemmin kuin kulttuuri tai joku muu järjellinen (tai objektiivinen) perusta.
Länsimainen filosofia > Pragmatismi

Pragmatistiset filosofit ovat ajatelleet, että sen sijaan, että ihmiset etsisivät totuutta elämästä, heidän tulisi etsiä hyödyllistä ymmärrystä elämästä. William James esitti, että totuutta voidaan tehdä, mutta ei etsiä. Näin ollen elämän tarkoitus on sellainen käsitys elämän tarkoituksesta, joka ei ole ristiriidassa sen kanssa, mitä ihminen kokee tarkoitukselliseksi elämäksi. Elämän tarkoituksen voisi siis muotoilla sanoilla: ”elämän tarkoitus ovat ne tarkoitukset, jotka saavat sinut arvostamaan sitä”. Pragmatistille elämän tarkoitus voidaan löytää ainoastaan kokemuksen kautta.
Länsimainen filosofia > Eksistentialismi

Filosofi Arthur Schopenhauer sanoi elämän olevan ”elämisen tahtoa”, ja tämän tahdon (ja samalla elämän) olevan tarkoituksetonta, päämäärätöntä, järjetöntä ja julmaa. Hän näki vapautumisen tästä kärsimyksestä tapahtuvan mietiskelyn, askeettisen elämän ja toisia kohtaan tunnetun sympatian kautta. Näissä hänen ajattelunsa muistutti buddhalaista ajattelua.
Filosofi Martin Heideggerin mukaan ihminen on ”heitetty maailmaan”. Jean-Paul Sartre kirjoitti: ”Ei ole myöskään ihmisluontoa, koska ei ole Jumalaa, joka sen mielessään loisi”. Heidän ja muiden eksistentialistien mukaan ihmisyyttä ei ole ennalta määrätty, vaan jokainen on vapaa valitsemaan olemisen tapansa itse ja on toisaalta siihen myös pakotettu. Tästä ristiriidasta seuraa elämän peruskokemus ahdistuksena. Ihmisiä voidaan määritellä ainoastaan heidän tekojensa ja valintojensa perusteella. Sartren mukaan: ”Ihminen on vain sitä mitä hän itsestään tekee”.